כריסטין ברנסקי

כריסטין ג'יין ברנסקי (באנגלית: Christine Jane Baranski; נולדה ב-2 במאי 1952) היא שחקנית קולנוע, טלוויזיה ותיאטרון אמריקאית. זוכת שני פרסי טוני ופרס אמי על תפקידה בסדרה "סיביל".

 ביוגרפיה 
ברנסקי נולדה בבאפלו, ניו יורק שבארצות הברית, למשפחה קתולית ממוצא פולני. הוריה הם וירג'יניה (לבית מזורווסקי) ולוסיאן ברנסקי. ברנסקי היא בת למשפחה פולנית-אמריקנית; אביה היה עורך עיתון מהגרים, וסביה היו שחקנים בפולין. היא למדה בבית הספר לאומנויות הבמה "ג'וליארד".

 קריירת משחק 
 תיאטרון 
זכתה לחשיפה הראשונה שלה בשנת 1984 כאשר זכתה בפרס טוני על הופעותיה במחזה של טום סטופארד "הדבר האמיתי", לצידם של גלן קלוז וג'רמי איירונס. שנה לאחר מכן כיכבה במחזה "It's Only a Play" מאת טרנס מקנאלי שעלה על בימות אוף ברודוויי.

בשנת 1989 זכתה בפרס הטוני השני שלה על תפקידה במחזה הבדיוני של ניל סיימון "שמועות".

 טלוויזיה 
ברנסקי זכתה להכרת הקהל באמצע שנות ה-90 בעקבות תפקידה בסיטקום "סיביל" בתור מריאן ת'רופ, חברתה האלכוהוליסטית של השחקנית סיביל שרידן (סיביל שפרד).
על הופעותייה בסדרה קיבלה ברנסקי את פרס אמי לשחקנית המשנה הטובה ביותר בסדרה קומית, פרס גילדת שחקני המסך ושתי מועמדויות לפרס גלובוס הזהב. ב-1999 הועמדה לפרס אמי על שתי הופעות האורח שלה בסדרה הקומית "פרייז'ר". הועמדה בין השנים 2009 ל-2010 לשני פרסי אמי על הופעות אורח מוצלחות בסדרה "המפץ הגדול". בשנת 2011 הועמדה בפעם השמינית בקריירה לפרס על תפקידה בתור דיאן לוקהארט, תומכת עורכות הדין בסדרת הדרמה של רידלי וטוני סקוט "האישה הטובה (סדרת טלוויזיה)".

בשנת 2017 שיחקה בסדרת הבת של "האישה הטובה", "הטובות לקרב", בדמותה של דיאן לוקהרט.

בשנת 2022 החלה לככב בסדרת הדרמה התקופתית "העידן המוזהב", מבית היוצר של ג'וליאן פלוז לרשת HBO.

 קולנוע 
ב-1986 התפרסמה ברנסקי לראשונה כשחקנית קולנוע בדרמה הארוטית "תשעה וחצי שבועות של שכרון חושים", בה שיחקה בתפקיד משנה לצידם של מיקי רורק וקים בייסינגר, ובדרמת הפשע הקומית "משפט הנשרים". בתחילת שנות ה-90 הופיעה בדרמה "תהפוכות הגורל" בתפקיד אנדראה, חברתו של האריסטוקרט הבריטי קלאוס ואן בולאוו (ג'רמי איירונס) ובקומדיות "חטופים שכאלה" ו"החיים על פי משפחת אדמס" בתור בקי גריינג'ר, מנהלת מחנה הקיץ אליו נשלחים ילדי משפחת אדמס.

ב-1996 השתתפה בקומדיה "כלוב הציפורים" בתור קתרין ארצ'ר, אמו הבילוגית של ואל גולדמן.
ב-1999 שיחקה בקומדיה "שחק אותה סטאר" בתור השחקנית קרול ובדרמה "משחקי פיתוי" בתפקיד באני, אמה של הסטודנטית סיסיל קלדוול (סלמה בלייר).

בשנת 2000 זכתה ברנסקי לפרסום רב כאשר שיחקה בפנטזיית חג המולד המצליחה "הגרינץ'" בתפקיד מרתה מיי וובייר, אהובתו של הגריניץ' (ג'ים קארי) ובת זוגו של ראש עיריית "Who-ויל" אוגוסטוס מיי (ג'פרי טמבור). ב-2002 הופיעה בדרמה המוזיקלית "שיקגו" בתפקיד העיתונאית מרי סאנשיין ובקומדיה "הגורו" בתור שנטל, אמה של לקסי (מריסה טומיי). ב-2008 שיחקה ברנסקי בקומדיה המוזיקלית שוברת הקופות "מאמא מיה!" בתפקיד טניה חברתה של דונה שרידן (מריל סטריפ). ב-2018 שבה לגלם את טניה בסרט ההמשך מאמה מיה! Here We Go Again. ב-2010 שיחקה בקומדיית האקשן "אקסית במצור" בתור קיטי אמה של הכתבת ניקול הארלי (ג'ניפר אניסטון).
ב-2014 שיחקה את האמא החורגת של סינדרלה, בסרט אל תוך היער, העיבוד הקולנועי של המחזמר באותו השם.

 חיים אישיים 
לברנסקי שתי בנות מהשחקן והמחזאי מת'יו קוולס לו הייתה נשואה משנת 1983 עד מותו ב-22 במאי 2014.

 פילמוגרפיה נבחרת 
שנהשםדמותהערותסרטים1984Crackersמקסין1986תשעה וחצי שבועות של שכרון חושיםתיאה1990תהפוכות הגורלאנדריאה ריינולדס1993החיים לפי משפחת אדאמסבקי מרטין-גריינג'ר1996כלוב הציפוריםקתרין ארצ'רזוכת פרס גילדת שחקני המסך להופעה הטובה ביותר של צוות שחקנים (1996)1998הזוג המוזר 2תלמה1999משחקי פיתויבאני קלדוול2000הגרינץ'מרתה מאי הווויאר2002שיקגומרי סנשייןזוכת פרס גילדת שחקני המסך להופעה הטובה ביותר של צוות שחקנים (2002)2008מאמא מיה!תניה חשאם-לי2010אקסית במצורקיטי הארלי2014אל תוך היערהאם החורגת של סינדרלה2016טרוליםהשףדיבובמיס סלואןאוולין סאמנר2017אמהות רעות 2: לשרוד את החגרות'2018מאמה מיה! Here We Go Againתניה חשאם-ליטלוויזיה1980תזמורת על תנאיאולגנסרט טלוויזיה1982חלום ליל קיץהלנה1984חלום ליל קיץג'וול מניסקלופרקים לא ידועים1985המשווה (אנ')ויקטוריה ביינספרק: "Mama's Boy"1991חוק וסדרקתרין מסוצ'י בייגל2 פרקים1994רוז סיגלפרק אחד1995–1998סיבילמריאן ת'ורפדמות ראשית
זוכת פרס אמי לבידור בפריים טיים לשחקנית משנה מצטיינת בסדרה קומית (1995)זוכת פרס גילדת שחקני המסך לשחקנית הטובה ביותר בסדרה קומית (1995)מועמדת פרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה (1995–1996)מועמדת פרס גילדת שחקני המסך לאנסמבל הטוב ביותר בסדרה קומית (1995)מועמדת פרס אמי לבידור בפריים טיים לשחקנית משנה מצטיינת בסדרה קומית (1996–1998)מועמדת פרס גילדת שחקני המסך לשחקנית הטובה ביותר בסדרה קומית (1996)1996סאטרדיי נייט לייבמנחהפרק אחד1997מפגשים מהסוג האישיסוניה אומדהל1999פרייז'רד"ר נורה פיירצ'יילדפרק אחד
מועמדת פרס אמי לבידור בפריים טיים לשחקנית האורחת הטובה ביותר בסדרה קומית (1999)2005הלוחשת לרוחותפיית' קלנסי2 פרקים2006אבא אמריקאיהומלסיתדיבוב
פרק אחד2009בטיויקטוריה הארטלי3 פרקיםבניחוש חוקראליס קלייטוןפרק אחד2009–2011,
2013–2019המפץ הגדולד"ר בוורלי הופשטדטרדמות חוזרת
מועמדת פרס אמי לבידור בפריים טיים לשחקנית האורחת הטובה ביותר בסדרה קומית (2009–2010, 2015–2016)2009–2016האישה הטובהדיאן לוקהארטדמות ראשית
מועמדת פרס גילדת שחקני המסך לאנסמבל הטוב ביותר בסדרת דרמה (2009–2011)מועמדת פרס אמי לבידור בפריים טיים לשחקנית האורחת הטובה ביותר בסדרהת דרמה (2010–2015)2013איש משפחהפרק אחד2015–2019בוג'ק הורסמןאמנדה האניטידיבוב; 2 פרקים2017רגולר שואוגארדיאןדיבוב; פרק אחד2017–2022הטובות לקרבדיאן לוקהארטדמות ראשית; גם מפיקה
מועמדת פרס גלובוס הזהב לשחקנית הטובה ביותר בסדרת דרמה (2022)מועמדת פרס TCA להישג אישי בדרמה (2023)2017ספיריט: לרכוב חופשימיז מקדונלדיבוב; פרק אחד2018-22ננסי קלנסי - גברת מגונדרתגברת דיוויןדיבוב; 19 פרקים2018איש משפחהיורשת מניופורטדיבוב; פרק אחד2019שלדון הצעירבוורלי הופשטטרהאביר האמיץהדרקוןדיבוב; 2 פרקים2021משפחת סימפסוןדיבוב; פרק אחד2022–הווההעידן המוזהבאגנס ואן רייןדמות ראשית2022הרעשניםג'ויס קרנדלדיבוב; פרק אחד2023לשבח את פיטיוייט סנט בארטדמות ראשית; דיבוב2025תשעה זרים מושלמיםויקטוריהתפקיד מרכזי בעונה השנייה

 קישורים חיצוניים 







קטגוריה:אמריקאים ילידי מדינת ניו יורק
קטגוריה:באפלו: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זוכי פרס טוני: שחקניות
קטגוריה:זוכי פרס גילדת שחקני המסך - שחקנים
קטגוריה:זוכי אמי בפריים טיים: שחקנית משנה בקומדיה
קטגוריה:זוכי אמי בפריים טיים: שחקן משנה בקומדיה
קטגוריה:אישים זוכי פרס דרמה דסק
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:אמריקאיות שנולדו ב-1952
קטגוריה:אמריקאים שנולדו ב-1952